‘স্মিথই আমাদের বড় হুমকি’ আগের দিন সংবাদ সম্মেলনে এমনটাই বলেছিলেন সাকিব আল হাসান। তার কথা শুনেই হয়তো সোমবার দায়িত্বটা নিয়েছিলেন মিরাজ। দারুণ এক ফ্লাইট ডেলিভারিতে বোকা বানিয়েছেন অসি অধিনায়ককে। তাও দিনের তৃতীয় ওভারেই। এর চেয়ে দারুণ শুরু আর কি হতে পারতো! ভারতে চার টেস্টে কদিন আগে স্পিন খেলার মাস্টার স্মিথ ৩টি সেঞ্চুরি হাঁকিয়ে এসেছেন। ফুটওয়ার্কেও অসাধারণ। তবে দিনের এমন শুরুর মতো টপটপ উইকেট তুলে নিয়ে শেষ করতে পারলেন না টাইগাররা। বোলারদের পক্ষ থেকে চেষ্টার কমতি ছিল না। মিরাজ আর সাকিবের বলে রীতিমত কাঁপছিল অজিরা। কিন্তু ফিল্ডারদের দায় ছাড়া ফিল্ডিংয়েই দুশো পেরিয়ে যায় স্মিথের দল। যা আসলে হওয়ার কথা ছিল না।